Palangki, IV Nagari, Sijunjung

**Palangki** marupokan salah satu nagari nan barado dalam wilayah Kacamatan IV Nagari, Kabupaten Sijunjung, Krovinsi Sumatra Barat, Indonesia. Sacaro administrasi Nagari Palangki mampunyoi lueh wilayah 13,4 km² nan tadiri  dari 5 (limo) jorong yaitu Tanjung Udani, Ranah Tibarau, Tambang Ameh, Pantai Cermin jo Lintas Harapan. Jarak dari kantua Wali Nagari ka ibukota Kacamatan adolah 200 M, ka Ibukota Kabupaten adolah 7 Km dan ka Ibukota Provinsi adolah 110 Km

## Kondisi Geografis
Nagari Palangki barado pado katinggian sekitar 164 meter dari permukaan lauik jo rato-rato curah hujan 26 hari/mm/bulan dan mampunyoi suhu bakisa antaro 26°C - 32°C. Nagari Palangki dilalui dek Jalan Lintas Sumatera nan mambantang dari arah barat ka arah timur sapanjang labiah kurang 6 Km. Wilayah Nagari Palangki dilalui dek batang aia gadang yaitu Batang Palangki. Batang Palangki ko digunoan sabagai sumber iduk untuak pengairan sawah, bahan material untuak bangunan sarato juo menganduang bahan tambang sarupo ameh

### Bateh Wilayah
Salanjuiknyo bateh-bateh wilayah nagari Palangki adolah sabagai barikuik:

## Sosial jo Budayo
Data pado tahun 2018 manunjuakan panduduak nagari Palangki bajumlah  3.803 jiwa nan tadiri dari 1.898 Laki-laki jo 1.905 Padusi.Nagari Palangki mayoritas marupoan suku bangsa Minangkabau nan menganut sistem kekerabatan Matrilinial. Sacaro adaik dinagari Palangki ado 11 Suku(klan)/Marga yaitu Chaniago Ateh, Chaniago Bawuo, Malayu Ateh, Malayu Bawuo, Piliang, Mandailiang, Gontiang, Kalumpang, Patopang Godang, Patopang Lado dan Patopang Kutianyie. Tadapek 1 unit bangunan Balai Adaik XVI Koto sabagai tampek musyawarah bagi Niniak Mamak pamangku adaik di nagari Palangki dan juo nagari di XVI Koto. Salain itu,  kini ko masih ado 63 Rumah Gadang nan manjadi ciri khas rumah dari suku bangso Minangkabau .

Kesenian tradisional nan ad diantaronyo Salawek Dulang, Basaluang, Silek Podang, Bailau jo Tari Mandulang Ameh. Untuak tampek pamakaman umum/ pandam pakuburan bagi masyarakaik nan maningga dunia ado di Bukit Lereing Capo. Untuak sarana ibadah ado sabuah musajik yaitu Musajik Syuhada' Palangki nan menjadi Ikon Nagari yang barado di tapi Jalan Lintas Sumatera. Di nagari Palangki juo ado 17 unit Surau/Musala, dan pado saat kini ko ado 9 TPA/TPSA nan masih aktif.

### Pendidikan
Dinagari Palangki ado Taman Kanak-kanak (TK) sabanyak 3 unit yaitu TK Aisyiah, TK Pertiwi jo TK Ar-Rahman. Sekolah Dasar (SD) sabanyak 4 unit yaitu SDN 1 Palangki, SDN 6 Palangki, SDN 13 Palangki dan SDIT Ar-Rahman Palangki.  Sekolah Menengah Pertama (SMP) sabanyak 2 unit yaitu MTsN 1 Sijunjung jo SMPIT Ar-Rahman sarato 1 unit Sekolah Menengah Atas (SMA) yaitu MAN 1 Sijunjung.

## Potensi Nagari
Kawasan nagari Palangki mamiliki sumber dayo lahan pertanian, pakabunan jo peternakan. Komoditas unggulan maliputi: gatah, kakao jo peternakan jawi disampiang itu tanaman padi, palawija, jaguang, Kacang tempe dengan caro samusim, sedangkan tanaman holtikultura ado rambutan lansek/duku jo durian, cimangko serta manggis. Jawi manjadi komoditas potensial karano ado pasar taranak palangki nan menjadi tampek pamasarannya. Nagari Palangki di lalui dek sungai Batang Palangki sahinggo banyak tadapek panambangan ameh.Salain itu ado juo potensi kasiak aia jo migas.Potensi pariwisata nan ado adolah wisata alam Tabek Silocen jo pamandian Menara Air Resort Palangki.
## Galeri


File:Kurak Kariak.jpg|Kurak kariak adolah suatu istilah untuak karajo menombang ameh dek masyarakaik Palangki Kabupaten Sijunjung
File:Surau Godang Palangki.jpg|Surau Godang Palangki Pado tahun 1900-1970
File:Balai Gadang XVI Koto Palangki.jpg|Balai Gadang XVI Koto Nagari Palangki
File:Pelantikan Walinagari Palangki Tahun 1970an.jpg|Palantikan Walinagari Palangki pado tahun 1975
File:Tabek Silocen.jpg|Tabek Silocen adolah salah satu objek wisata alam nan pernah ado di nagari Palangki
File:Batagak Gelar Pangulu Datuk Bagindo Rajo.jpg| Batagak Gala di Nagari Muaro Bodi
File:Manjalang Bako.jpg|Manjalang Bako merupokan sabuah tradisi parnikahan di Nagari Palangki dek pasangan yang baru menikah. Manjalang Bako dilakuan jo maantaan makanan karumah bako. Bako adolah keluarga dari pihak ayah
File:Pacu Drum.jpg|Pacu Drum adolah salah satu lomba kemeriahan HUT RI di Nagari Palangki 



## Rujuakan


## Pranala lua
*  Situs web resmi Kabupaten Sijunjung